Katolik

Tembung Katolik sabeneré maknaé "universal" utawa "sakabèhé" utawa "umum" (saka ajektiva Basa Yunani καθολικος (katholikos)) sing nggambaraké sifat gréja sing diadegaké déning Yésus Kristus.
Sawisé Réformasi Protèstan istilah Katolik utawa 'Katolikisme tumuli sacara spésifik nunjuk marang gréja Katolik Roma kanggo mbédakaké klawan Kristen Protèstan sing diwiwiti déning aksi protès Martin Luther. Ing Indonésia, pamaréntah ngakoni agama Kristen Protèstan (Kristen) lan Kristen Katolik (Katolik) minangka agama sing kapisah senadyan kaloroné sabeneré arupa agama sing padha-padha pepusat marang Yésus Kristus, mila tembung Katolik asring dianggep ing sanjabaning/béda karo Kristen.
Gereja Katolik Roma sing mimpin gréja Katolik ing saindhenging donya iku sawijining gréja Kristen sing awalé saka Yérusalèm lan sing ana ing panunggalan penuh karo kauskupan Romawi (panerus rasul Petrus, Paus sepisanan).

Dedonga 
 TANDA SALIB
Konjuk ing asma dalem Hyang Rama 
Saha Hyang Putra 
Tuwin Hyang Roh Suci 
Amin

 KANJENG RAMA
Kanjeng Rama ing suwarga
Mugi asma Dalem kaluhurna
Kraton Dalem kawiyarna
Ing donya inggih kalampahana
Karsa Dalem kados ing suwarga.
Abdi Dalem sami nyadong paring Dalem rejeki kangge sapunika
Sakathahing lepat nyuwun pangapunten Dalem
Kados dene anggen kawula ugi ngapunten dateng sesami
Abdi Dalem nyuwun lepat saking panggoda
Saha tinebihna saking piawon.
Amin.

SEMBAH BEKTI
Sembah bekti kawula Dewi Mariah
Kekasihing Allah
Pangerang nunggil ing Panjenengan Dalem
Sami-sami wanita, Sang Dewi pinuji piyambak
Saha pinuji ugi wohing salira Dalem Sri Yesus
Dewi Mariah, ibuning Allah
Kawula tiyang dosa
Sami nyuwun pangestu Dalem
Sak mangke tuwin benjing dumugining pejah.
Amin.

KAWULA PITADOS
Kawula pitados ing Allah,
Rama Sang Mahakuwasa,
ingkang nitahaken bumi langit.
Saha ing Gusti Yesus Kristus,
Putra Dalem ontang-anting,
Pangeran kawula.
Ingkang miyos saking Ibu Kenya Maria,
kagarba dening kuwasa Dalem Hyang Roh Suci.
Ingkang nandhang sangsara nalika jamanipun Ponsius Pilatus,
saha kapenthang,
seda sarta kasarekaken.
Tedhak dhateng papan pangentosan,
tigang dintenipun wungu saking seda.
Mekrad dhateng swarga,
pinarak ing satengen Dalem Allah,
Rama Sang Mahakuwasa.
Saking ngriku badhe rawuh ngadili para tiyang gesang utawi pejah.
Kawula pitados ing Hyang Roh Suci.
Pasamuwan Katolik ingkang suci,
lan panunggiling para Suci.
Pangapuntening dosa.
Tangining badan.
Saha gesang langgeng.
Amin.

MUGI LINUHURNA
Mugi linuhurna Hyang Rama, saha Hyang Putra, tuwin Hyang Roh Suci. 
Kados ing mulabuka, sapunika, sarta ing salami-laminipun.

 PINUJIA
Pinujia Asma Dalem Sri Yesus, Dewi Maria lan Santo Yusup,  Sak Menika sarta langgeng. Amin

Pirsanana uga 
 Daftar Paus
 Daftar Santo
 Gereja Katolik Roma
 Kanjeng Rama
 Natal
 Alkitab
 Injil
 Protestan
 Katekismus Gereja Katolik
 Kristen
 Misa
 Mudika
 Sendangsono
 Goa Maria
 Yesus Kristus
 Yesuit
 [[Renungan Harian Katolik]]
 [[Renungan Katolik Hari ini]]

Pranala njaba 
  Kantor Waligereja Indonesia (KAWALI)
  Asosiasi Perguruan Tinggi Katolik (APTIK)
  Situs Gréja Katolik
  Pawarta Gréja

Agama
 
 
Istilah ing Gréja Katolik Roma
Agama
Katolik
Kristen